Diari Oficial de la Generalitat Valenciana


Sumari del DOGV 3092, del 03-10-1997 (1997/10799)

ACORD de 26 de juny de 1997, de la Comissió Territorial d'Urbanisme de València, sobre la modificació número 5 del Pla General d'Ordenació Urbana d'Alberic, relativa a la descatalogació de l'edifici situat al carrer de Rafael Comenge, número 11.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3092

Data del DOGV
:   03-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10638


Data del document
:   26-06-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3287 ACORD de 26 de juny de 1997, de la Comissió Territorial d'Urbanisme de València, sobre la modificació número 5 del Pla General d'Ordenació Urbana d'Alberic, relativa a la descatalogació de l'edifici situat al carrer de Rafael Comenge, número 11. [97/A10209]
  
La Comissió Territorial d'Urbanisme de València, en la sessió de 26 de juny de 1997, va adoptar l'acord següent:
  
"Vist l'expedient remés per l'Ajuntament d'Alberic, referit a la modificació número 5 del Pla General d'Ordenació Urbana, relativa a la descatalogació de l'edifici situat al carrer de Rafael Comenge, número 11, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant un acord del Ple de l'Ajuntament en sessió del 4 de març de 1996 i, després del pertinent període d'informació pública, en el qual no es van presentar al·legacions, el mateix òrgan, el dia 3 de març de 1997, el va aprovar provisionalment.
  
Segon
  
El projecte consta de memòria i expedient administratiu, i aquesta documentació es pot considerar completa, de conformitat amb l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
També s'adjunta una còpia de l'informe emés per la Conselleria de Cultura, Educació i Ciència el dia 31 de gener de 1997.
  
Tercer
  
La modificació proposada té per objecte la descatalogació de l'edifici situat al carrer de Rafael Comenge número 11. Aquest edifici s'inclou en la fitxa número 49 del Catàleg del Pla General i té una protecció parcial (protecció d'elements exteriors).
  
El fet es justifica en l'estat ruïnós (no declarat formalment) de l'interior, amb enfonsament de la coberta i dels forjats intermedis. La gravetat d'aquests danys han fet inútils les actuacions de la propietat per a protegir la façana que ha començat també a deteriorar-se.
  
Quart
  
Alberic té el pla general d'ordenació urbana aprovat definitivament per la Comissió Territorial d'Urbanisme en la sessió del dia 27 de setembre de 1990.
  
S'han realitzat quatre modificacions més del pla general, que van ser aprovades el 22 de febrer de 1993 (les dues primeres), el 5 d'octubre de 1993 i el 7 de novembre de 1995 (l'última d'aquestes). Feien referència, respectivament, a un canvi d'alineacions i d'alçades en una illa de cases, al canvi en la delimitació d'una zona de SUP industrial i al canvi d'usos en el sòl industrial.
  
Cinqué
  
La Comissió Territorial d'Urbanisme de València, en la sessió del dia 28 de maig de 1997, va acordar suspendre l'aprovació definitiva d'aquest expedient fins que no es procedira a un nou tràmit d'informació pública mitjançant la publicació en premsa.
  
Sisé
  
S'ha efectuat la publicació en el diari Levante del dia 13 de maig de 1997. L'Ajuntament ha aprovat novament la modificació amb caràcter provisional en la sessió plenària del dia 9 de juny, en el cas que no s'hi presentaren al·legacions, com així ha resultat, tal com prova el certificat del secretari de l'Ajuntament del dia 16 de juny passat.
  
Fonaments de dret
  
Primer
  
La tramitació és correcta de conformitat amb l'article 55.1, per remissió a l'article 38, de la LRAU.
  
Segon
  
L'informe de la Conselleria de Cultura és favorable a la descatalogació, ja que "s'estima que els valors protegits són l'escala urbana i l'ordenació de la façana, el manteniment o reposició dels quals queden, en aquest cas, garantits per les disposicions de la normativa urbanística". La descatalogació es condiciona al fet que, en cas de demolició, es documente l'estat actual de l'edifici i el seu entorn.
  
L'immoble no està inclòs en l'Inventari del Patrimoni Arquitectònic d'Interés Historicoartístic del Ministeri de Cultura, ni està afectat per cap expedient de bé d'interés cultural.
  
Tercer
  
En cas que s'elimine la protecció parcial de l'edifici amb la descatalogació, encara quedaria emparat per la protecció genèrica del nucli antic, article 8.8.6.49.6, nivell passiu de les normes urbanístiques, que pretén preservar l'ambient urbanístic existent.
  
Quart
  
La Comissió Territorial d'Urbanisme és l'òrgan competent per a emetre un dictamen de resolució sobre l'aprovació definitiva dels plans generals, i de les seues modificacions, de municipis menors de 50.000 habitants, de conformitat amb l'article 38.3, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, ambdós del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista de tot el que antecedeix, la Comissió Territorial d'Urbanisme de València, en la sessió del 26 de juny de 1997, acorda aprovar definitivament la modificació número 5 del Pla General d'Ordenació Urbana d'Alberic, relativa a la descatalogació de l'edifici situat al carrer de Rafael Comenge número 11.
  
L'Ajuntament d'Alberic ha de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir del dia de la recepció d'aquesta notificació.
  
Tot això sense perjudici que es puga presentar qualsevol altre recurs que s'estime oportú."
  
València, 26 de juny de 1997.- El secretari de la Comissió Territorial d'Urbanisme: José Manuel Palau Navarro.